Ουέντελ Αλέξις

Ο Ουέντελ Πολ Αλέξις  (γεννήθηκε στις 31 Ιουλίου 1964) είναι πρώην Αμερικανός επαγγελματίας καλαθοσφαιριστής που έπαιξε για πολλούς ευρωπαϊκούς συλλόγους, μεταξύ 1986 και 2004, κυρίως για την Άλμπα Βερολίνου, όπου ψηφίστηκε Πολυτιμότερος Παίχτης (MVP) του Γερμανικού Πρωταθλήματος τέσσερις φορές. κατά την εξαετή παραμονή του στον σύλλογο.

Λύκειο 
Ο Αλέξις παρακολούθησε και έπαιξε μπάσκετ στο Λύκειο Κριστ Δε Κινγκ Ρέτζιοναλ, στο Μιντλ Βίλατζ, στο Κουίνς , στη Νέα Υόρκη .

Κολεγιακή σταδιοδρομία 
Ο Αλέξις έπαιξε κολεγιακό μπάσκετ για τους Σάιρακιους Όραντζμεν, από το 1982 έως το 1986, όντας βασικός κατά τη διάρκεια της τελευταίας του χρονιάς.

Επαγγελματική πορεία 
Ο Αλέξις επιλέχτηκε από τους Γκόλντεν Στέιτ Ουόριορς, μόλις μία επιλογή μπροστά από το μελλοντικό μέλος του Πανθέου , Ντράτζεν Πέτροβιτς . Ωστόσο, ο Αλέξις δεν έπαιξε ποτέ στο NBA, αλλά συνέχισε να παίζει στην Ευρώπη μέχρι το 2004. Εγκαταστάθηκε στην Ισπανία για τα δύο πρώτα του χρόνια εκεί, κατακτώντας το Κύπελλο Κόρατς το 1988, με τη Ρεάλ Μαδρίτης . Από το 1988 έως το 1993, ο Αλέξις έπαιξε στην Ιταλία, όπου έφτασε στους τελικούς του εγχώριου πρωταθλήματος το 1989, ως μέλος της ομάδας της Ένικεμ Λιβόρνο . Μετά από μία σύντομη επιστροφή στην Φόρουμ Βαγιαδολίδ, μεταπήδησε στο Ισραήλ. Ως παίκτης της Μακάμπι Τελ Αβίβ, κατέκτησε το Ισραηλινό Πρωτάθλημα . Ο Αλέξις πέρασε άλλον έναν χρόνο στην Ιταλία, στη Ρέτζιο Καλάμπρια , προτού ενταχθεί στη γαλλική Λεβαλουά .

Στη συνέχεια μεταγράφηκε στο Βερολίνο για την Άλμπα, όπου θα παραμείνει μέχρι το 2002. Ο Αλέξις κέρδιζε το Γερμανικό Πρωτάθλημα  κάθε χρονιά εκεί και επιλέχθηκε ως ο Πολυτιμότερος Παίχτης (MVP) της διοργάνωσης το 1997, το 1998, το 2000 και το 2002. Εξακολουθεί να είναι ο πρώτος σκόρερ όλων των εποχών του συλλόγου, με 5.922 πόντους συνολικά,  που ονομάστηκε «Πληρωμένος δολοφόνος» από τους οπαδούς.  Ο Αλέξις αγωνίστηκε στους αγώνες της FIBA EuroStars του 1997–98 και του 1998–99, ως μέλος των συνθέσεων της Δυτικής Ευρώπης.

Αφού έπαιξε με τον ΠΑΟΚ, για ένα χρόνο, ο Αλέξις επέστρεψε στη Γερμανία και κέρδισε τον τίτλο του FIBA Europe Cup (FIBA EuroCup Challenge) με την Μιτελντόιτσερ ΜΚ .

Σταδιοδρομία στην Εθνική ομάδα 
Ο Αλέξις εκπροσώπησε επίσης την εθνική ομάδα των Ηνωμένων Πολιτειών στο Παγκόσμιο Πρωτάθλημα Καλαθοσφαίρισης της FIBA του 1998, όπου η ομάδα ΗΠΑ έπαιξε χωρίς να είναι διαθέσιμοι παίκτες του NBA , λόγω του αποκλεισμού του ΝΒΑ. Κέρδισε το χάλκινο μετάλλιο στη διοργάνωσης και ήταν ο δεύτερος καλύτερος σκόρερ της ομάδας.

Προπονητική πορεία 
Μετά το τέλος της ενεργού επαγγελματικής του πορείας στο μπάσκετ, ο Αλέξις εργάστηκε ως βοηθός προπονητή στην ομάδα μπάσκετ του κολεγίου NJIT Χαϊλάντερς. Τον Σεπτέμβριο του 2008, ο Αλέξις διορίστηκε βοηθός προπονητή των Όστιν Τόρος στο NBA Development League .

Παραπομπές

Εξωτερικοί σύνδεσμοι 
 Προφίλ στη FIBA Ευρώπης
 Προφίλ στο Euroleague.net
 Προφίλ στην ιστοσελίδα του Ιταλικού Πρωταθλήματος  (στα ιταλικά)
 Προφίλ στην ιστοσελίδα του Ισπανικού Πρωταθλήματος  (στα ισπανικά)
 Προφίλ στην ιστοσελίδα του Γερμανικού Πρωταθλήματος  (στα γερμανικά)
 Προφίλ στο Sports-Reference.com 
 Βιογραφικό στο στο Τεχνολογικό Ινστιτούτο του Νιου Τζέρσεϊ 
 Στατιστικά κολεγίου στο orangehoops.org

Καλαθοσφαιριστές Βιόλα Ρέτζο Καλάμπρια
Καλαθοσφαιριστές Ρεάλ Μαδρίτης
Πάουερ φόργουορντ
Καλαθοσφαιριστές ΠΑΟΚ
Καλαθοσφαιριστές Μιτελντόιτσερ
Καλαθοσφαιριστές Μενς Σάνα Μπάσκετ
Καλαθοσφαιριστές Μακάμπι Τελ Αβίβ
Καλαθοσφαιριστές Πρωταθλήματος Ισπανίας
Καλαθοσφαιριστές Πρωταθλήματος Ισραήλ
Καλαθοσφαιριστές Βαγιαδολίδ
Αμερικανοί καλαθοσφαιριστές
Καλαθοσφαιριστές Άλμπα Βερολίνου
Καλαθοσφαιριστές Παγκοσμίου Πρωταθλήματος 1998